નવસારીનાં રૂસ્તમવાડી નજીકનાં સરકારી આવાસો, રૂસ્તમવાડી, દાંડીવાડ, દરગાહ રોડ ઉપર આવેલ વિસ્તારો, તીઘરા નવી વસાહત વિગેરેમાં દરરોજ જ પાણીના ટેન્કરો લોકોને પાણી આપવા માટે જાય છે. ટેન્કરો આવતાં લોકો બેડાં લઇ જઇ પાણી ભરી જાય છે. કેટલાક વિસ્તાર એવા પણ છે જ્યાં દરરોજ નહીં કોઇક વાર પાણીના ટેન્કર મંગાવવા પડે છે. કેટલાક વિસ્તારમાં સવાર-સાંજ બંને સમય તો કેટલીક જગ્યાએ એક જ ટાઇમ ટેન્કર જાય છે. અહીં ઉલ્લેખનીય છે કે શહેરમાં હાલ દરરોજ 20થી વધુ ફાયરબ્રિગેડના પાણીના ટેન્કરો ઠલવાઇ રહયા છે. જેમાં કેટલાક ટેન્કર પાણીની વધુ જરૂરિયાત સંતોષવા પૈસા આપી મંગાવવામાં પણ આવી રહ્યાં છે.